pythainlp/thai-wiki-dataset-v3 huggingface dataset:
เจ้าหญิงเอียร์มิงการ์ทแห่งบาวาเรีย

เจ้าหญิงเอียร์มิงการ์ทแห่งบาวาเรีย (29 พฤษภาคม ค.ศ. 1923 – 23 ตุลาคม ค.ศ. 2010) เป็นพระธิดาในเจ้าชายรูพเพ็ชลท์ มกุฎราชกุมารแห่งบาวาเรียและพระชายาองค์ที่สอง เจ้าหญิงอ็องตัวแน็ตแห่งลักเซมเบิร์ก พระองค์เป็นพระขนิษฐาต่างพระมารดาของเจ้าชายอัลเบ็รชท์ ดยุกแห่งบาวาเรีย
พระองค์ยังเป็นพระราชนัดดาใน พระเจ้าลูทวิชที่ 3 แห่งบาวาเรีย และทรงเป็นพระนัดดาใน แกรนด์ดยุกวิลเลมที่ 4 แห่งลักเซมเบิร์ก และพระภาคิไนยใน แกรนด์ดัชเชสชาร์ล็อตแห่งลักเซมเบิร์ก ทางพระมารดา
== เสกสมรส ==
พระองค์ทรงเสกสมรสกับ เจ้าชายลูทวิชแห่งบาวาเรีย พระญาติร่วมราชวงศ์ เมื่อวันที่ 20 กรกฎาคม ค.ศ. 1950 มีพระบุตรดังนี้
เจ้าชายลูอิทพ็อลท์แห่งบาวาเรีย
เจ้าหญิงเอียร์มิงการ์ท มารีอาแห่งบาวาเรีย
เจ้าหญิงฟิลลิพพาแห่งบาวาเรีย
== อ้างอิง ==
Maria von Bayern in: findagrave.com [retrieved 13 April 2015].
Philippa von Bayern in: findagrave.com [retrieved 13 April 2015].
"Princess Irmingard of Bavaria". The Telegraph. 8 November 2010. Archived from the original on 5 January 2018.
The Royal Family, the Nazis, and the Second World War
Obituary of Princess Irmingard of Bavaria, The Daily Telegraph, 8 November, 2010
เจ้าหญิงเยอรมัน
ราชวงศ์เยอรมัน
ราชวงศ์วิทเทิลส์บัค
เท็ด ฟูจิตะ

เท็ตสึยะ ธีโอดอร์ "เท็ด" ฟูจิตะ (藤田 哲也, Tetsuya Theodore "Ted" Fujita, Fujita Tetsuya, 23 ตุลาคม 2463 - 19 พฤศจิกายน 2541) เป็นนักวิจัยด้านพายุชาว ญี่ปุ่น-อเมริกัน งานวิจัยของเขาที่มหาวิทยาลัยชิคาโก ส่วนใหญ่แล้วเกี่ยวกับพายุ, ฝนฟ้าคะนองรวมถึงพายุทอร์นาโด, พายุเฮอริเคนและพายุไต้ฝุ่นเพื่อปฏิวัติความรู้ของประชาชน เขานั้นเป็นที่รู้จักจากการสร้างมาตราฟูจิตะ เพื่อวัดความเสียหายจากพายุทอร์นาโด รวมถึงการค้นพบดาวน์เบิสต์ (Downburst) และ ไมโครเบิสต์ (Microburst) และเป็นเครื่องมือสำคัญในการพัฒนาความเข้าใจสมัยใหม่เกี่ยวกับปรากฏการณ์ทางสภาพอากาศที่รุนแรงและวิธีที่พายุส่งผลกระทบต่อผู้คนและชุมชน โดยเฉพาะอย่างยิ่งผ่านงานของเขาในการสำรวจความสัมพันธ์ระหว่างความเร็วลมและความเสียหายที่เกิดขึ้น
== ชีวประวัติ ==
ฟูจิตะเกิดที่หมู่บ้านโซเนะ จังหวัดฟูกูโอกะ ประเทศญี่ปุ่น ซึ่งปัจจุบันเป็นส่วนหนึ่งของเมืองคิตะกีวชู เขารับการศึกษาที่สถาบันเทคโนโลยีแห่งคีวชู ในปีพ.ศ. 2496 เขาได้รับเชิญให้เข้าเรียนที่มหาวิทยาลัยชิคาโกโดยโฮเรซ อาร์. บายเออส์ ผู้ซึ่งมีความสนใจในงานวิจัยของฟูจิตะโดยเฉพาะการค้นพบเกี่ยวกับดาวน์ดราฟต์แบบอากาศเย็น ฟูจิตะทำงานที่มหาวิทยาลัยชิคาโก จนกระทั่งเกษียณอายุในปีพ.ศ. 2533
== เครื่องอิสริยาภรณ์ ==
พ.ศ. 2534 - 80x80px เครื่องราชอิสริยาภรณ์มงคลรัตน์ ซูโฮ จูโกโช (ชั้น 2)
== อ้างอิง ==
บุคคลที่เกิดในปี พ.ศ. 2463
บุคคลที่เสียชีวิตในปี พ.ศ. 2541
บทความเกี่ยวกับ ชีวประวัติ ที่ยังไม่สมบูรณ์
นักอุตุนิยมวิทยาชาวญี่ปุ่น
นักอุตุนิยมวิทยาชาวอเมริกัน
ชาวอเมริกันเชื้อสายญี่ปุ่น
บุคคลจากคิตะกีวชู
ศิษย์เก่าจากมหาวิทยาลัยโตเกียว
บุคคลจากมหาวิทยาลัยชิคาโก
มาตราส่วนลอการิทึม

มาตราส่วนลอการิทึม (Logarithmic scale) หรือ มาตราส่วนล็อก (Log scale) เป็นวิธีแสดงข้อมูลตัวเลขที่มีช่วงกว้างในขนาดกะทัดรัด ข้อมูลตัวเลขที่ใหญ่ที่สุดในชุดข้อมูลอาจมีขนาดเป็นร้อยเท่าหรือพันเท่าเมื่อเทียบกับข้อมูลที่เล็กที่สุด การใช้มาตราส่วนลอกเป็นการลดพื้นที่การแสดงข้อมูลบนกราฟ ระยะห่างระหว่าง 10 ถึง 20 และ 90 ถึง 100 มีค่าไม่เท่ากันในมาตราส่วนลอการิทึม แต่ระยะห่างระหว่าง 10 ถึง 100 และ 100 ถึง 1,000 กลับมีความห่างที่เท่ากัน ดังนั้นหน่วยหนึ่งหน่วยในมาตราส่วนลอก ห่างกันถึง 10 เท่า (หรือเป็นเลขอื่น หาก log ที่ใช้ไม่ใช้ฐานเป็นเลข 10) ยกตัวอย่างเช่น มาตราริกเตอร์ซึ่งใช้วัดขนาดแผ่นดินไหว เป็นมาตรส่วนลอการิทึมฐาน 10 ดังนั้นแผ่นดินไหวขนาด 7 มาตราริกเตอร์ จะมีความแรงเป็น 10 เท่าเมื่อเทียบกับแผ่นดินไหวขนาด 6 มาตราริกเตอร์ และมีขนาดเป็น 10 หรือ 100 เท่าของแผ่นดินไหวขนาด 5 มาตราริกเตอร์ มาตรานส่วมลอการิทึมไม่มีสมบัติเป็นกราฟเส้นตรง แต่มักจะมีรูปแบบเป็นกราฟเอกโพเน็นเชียล (กราฟแบบทวีคูณ) ที่มีอัตราการเพิ่มขึ้นอย่างคงที่ (Constant rate)
== การใช้งานทั่วไป ==
ขีดที่ใช้แสดงหน่วยวัดในสไลด์รูล มีการจัดวางในมาตราส่วนลอการิทึมสำหรับการคูณและการหารตัวเลข ด้วยการบวกและลบความยาวบนมาตรส่วนลอการึทึม ซึ่งแต่ละช่วงจะมีความกว้างที่ไม่เท่ากันทำให้สามารถแสดงข้อมูลที่มีขนาดต่างกันหลายเท่าได้ ในการอ่านค่าจากกราฟลักษณะนี้จะต้องทำความเข้าใจของแกนแต่ละแกนเพื่อลดความผิดพลาดที่เกิดจากการอ่านค่า
ต่อไปนี้เป็นตัวอย่างของหน่วยมาตราส่วนลอการิทึมที่ใช้กันทั่วไป โดยที่ปริมาณที่มากขึ้นจะทำให้ได้ค่าที่สูงกว่า:
มาตราริกเตอร์ ใช้สำหรับวัดขนาดความแรงของแผ่นดินไหวและการเคลื่อนไหวใต้เปลือกโลก
เดซิเบล เป็นหน่วยวัดเทียบอัตราส่วนระหว่างปริมาณเสียงสองปริมาณ ใช้สำหรับวัดความดังของเสียง
เนเปอร์ เป็นหน่วยวัดอัตราส่วนทางฟิสิกส์ใช้ในการนิยามปริมาณสนาม (เช่น ศักย์ไฟฟ้า, กระแสไฟฟ้า, แอมพลิจูดและความดันเสียง)
ระดับความถี่ที่ใช้สำหรับวัดเสียงแหลมในโน้ตของดนตรี: บันไดเสียงไมเนอร์, บันไดเสียงเมเจอร์ และอ็อกเทฟ
Logit สำหรับวัด odds ในสถิติศาสตร์
Palermo Technical Impact Hazard Scale เป็นมาตราส่วนลอการิทึมที่นักดาราศาสตร์ใช้วัดระดับภัยที่มีโอกาสเกิดจากเทหวัตถุใกล้โลก (NEO)
เอนโทรปีในวิชาเทอร์โมไดนามิกส์
กราฟเส้นโค้งแสดงขนาดอนุภาคในดิน
ต่อไปนี้เป็นตัวอย่างของหน่วยมาตราส่วนลอการิทึมที่ใช้กันทั่วไป โดยที่ปริมาณที่มากขึ้นจะทำให้ได้ค่าต่ำลง หรือติดลบ:
pH ในการวัดกรดด่าง
มาตรา Krubein สำหรับวัดขนาดอนุภาคในวิชาธรณีวิทยา
สัมผัสของมีมนุษย์มีแนวโน้มการตอบสนองแบบลอการิทึม (Weber-Fechner law) อาทิ การได้ยินจากโสตประสาทของมนุษย์มีความสัมพันธ์แบบอัตราส่วนคงที่กับความถี่ของเสียง

ลอการิทึม
มาตราส่วน
แคลคูลัสแบบนอนนิวโตเนียน
เทศบาลเมืองบางริ้น

บางริ้น เป็นองค์กรปกครองส่วนท้องถิ่นประเภทเทศบาลเมือง มีอาณาเขตครอบคลุมพื้นที่ทั้งตำบลบางริ้น อำเภอเมืองระนอง จังหวัดระนอง เขตเทศบาลตั้งอยู่ทางทิศใต้ของเขตเทศบาลเมืองระนอง เดิมได้รับการจัดตั้งเป็นสภาตำบลบางริ้นใน พ.ศ. 2516 เป็นองค์การบริหารส่วนตำบลบางริ้นใน พ.ศ. 2538 และเป็นเทศบาลตำบลใน พ.ศ. 2550 แล้วจึงยกฐานะขึ้นเป็นเทศบาลเมืองในวันที่ 24 เมษายน พ.ศ. 2556 เขตเทศบาลเมืองบางริ้นเป็นที่ตั้งของศาลากลางจังหวัดระนอง ใน พ.ศ. 2564 เขตเทศบาลมีประชากร 23,169 คน
เขตเทศบาลมีพื้นที่ติดกับทะเลอันดามันทางทิศตะวันตก ภูมิประเทศเป็นภูเขาทางด้านทิศตะวันออก มีที่ราบตอนกลาง และมีป่าชายเลนในแนวชายฝั่งทะเลอันดามัน ด้านเศรษฐกิจ ประชาชนนิยมประกอบอาชีพเกษตรกรรม โดยปลูกพืชเศรษฐกิจอย่างยางพารา นอกจากนี้ยังประกอบอาชีพประมงน้ำเค็มในพื้นที่เกาะกำ ซึ่งมีปลาชุกชุม การขนส่งมีถนนสายหลักอย่างถนนเพชรเกษมและทางหลวงหมายเลข 4080 ซึ่งเชื่อมต่อกับเทศบาลเมืองระนอง
เทศบาลเมืองบางริ้นเป็นที่ตั้งของบ่อน้ำพุร้อนพรรั้งในพื้นที่ของอุทยานแห่งชาติน้ำตกหงาว
== อ้างอิง ==
== แหล่งข้อมูลอื่น ==
เว็บไซต์เทศบาลเมืองบางริ้น
บางริ้น
บางริ้น
บราวนี (กล้องถ่ายรูป)

โกดัก บราวนี่ เป็นตระกูลกล้องยอดนิยมที่ใช้งานง่ายและราคาไม่แพง เป็นกล้องที่ผลิตโดย Eastman Kodak เปิดตัวในปีพ.ศ.2443.ได้นำเสนอภาพรวมสู่มวลชน. มันเป็น กล้องรูปแบบกระดาษแข็ง พร้อมกับเลนส์พื้นฐานอย่างเลนส์เมนิคัส ที่ถ่ายภาพสี่เหลี่ยมจัตุรัสขนาด 1/4-inch 2 นิ้วบน ฟิล์มม้วน 117 มันถูกคิดค้นและทำการตลาดสำหรับการขายม้วนฟิล์มของ Kodak เนื่องจากการควบคุมที่ง่ายและราคาเริ่มต้นที่ $1 ( มูลค่าปัจจุบันเท่ากับ 31$ ) พร้อมกับฟิล์มและการล้างฟิล์มที่มีราคาต่ำและกล้องบราวนี่ก็ทะลุเป้าหมายการตลาด 
มันถูกคิดค้นโดย Frank A. Brownell. ชื่อมาจาก บราวนี่ (วิญญาณในนิทานพื้นบ้าน) จากการ์ตูน พาลเมอร์คอคส์. กล้องบราวนี่กว่า 150,000 ตัวถูกส่งมอบในปีแรกของการผลิต. รุ่นที่ได้รับการปรับปรุงขึ้นเรียกว่า No.2 Brownie มาในปี พ.ศ.2444 ซึ่งผลิตภาพขนาดใหญ่ขึ้น 2¼ x 3¼ นิ้วและในราคา $2 และก็ประสบความสำเร็จอย่างมาก.
บราวนี่ถูกวางตลาดอย่างกว้างขวางสำหรับเด็กโดย Kodak ใช้มันเพื่อทำให้การถ่ายภาพเป็นที่นิยม พวกเขาถูกนำไปทำสงครามโดยทหาร ในขณะที่พวกเขากำลังแพร่หลายภาพที่เป็นสัญลักษณ์หลายคนถูกถ่ายในบราวนี่ 
กล้องยังคงได้รับความนิยมและผลิตออกมาหลายหลายรุ่น. เช่นรุ่นลูกเสือในยุค 1930s. ในปีพ.ศ.2483 โกดักเปิดโกดัก Six-20 Flash Brownie, กล้องแฟลชโกดักรุ่นแรกของโกดักภายในโดยใช้หลอดไฟเจเนอรัลอิเล็กทริก. ในปี พ.ศ.2500 โกดักผลิต Brownie Starflash ซึ่งเป็นกล้องตัวแรกของโกดักที่มีแฟลชในตัว
Brownie 127 นั้นเป็นที่นิยม, ขายประมาณเป็นล้านกล้องระหว่าง 2495 และ 2510 มันเป็นกล้อง bakelite ที่มีเลนส์พื้นฐานเมนิคัสและการวางระนาบฟิล์มโค้งเพื่อชดเชยข้อบกพร่องของเลนส์. ส่วนรุ่นอื่นๆคือ Brownie Cresta ขายระหว่างปี 1955 และ 1958 มันใช้ ฟิล์ม 120 และมี เลนส์โฟกัสคงที่.
&#x5B; ต้องการอ้างอิง &#x5D;
การเขียนบทความในปี 1940 สำหรับช่างภาพมือสมัครเล่นว่ากล้องราคาแพงไม่จำเป็นสำหรับการถ่ายภาพที่มีคุณภาพ, ภาพโพสต์ของช่างภาพ เบิร์ตฮาร์ดี้ ใช้ด้วยกล้องบราวนี่สำหรับถ่ายภาพโพสต์อย่างรอบคอบของหญิงสาวสองคนนั่งอยู่บนรั้วอย่างสดชื่น แบล็คพูล และเดินเล่น
กล้องบราวนี่อย่างเป็นทางการรุ่นสุดท้ายคือกล้อง บราวนี่ II ซึ่งเป็นรุ่นที่ใช้ฟิล์มตลับขนาด 110. ผลิตในประเทศบราซิลเป็นเวลาหนึ่งปี 2529.
&#x5B; ต้องการอ้างอิง &#x5D;
Kodak Brownie No.2 เป็นกล้องกล่องที่ผลิตโดย บริษัท Eastman Kodak ตั้งแต่ปีพ.ศ.2444 - 2478 มีทั้งหมดห้ารุ่น ตั้งแต่รุ่น A ถึง F และเป็นกล้องตัวแรกที่ใช้ ฟิล์ม 120 ตัว นอกจากนี้ยังมาพร้อมกับช่องมองภาพและที่จับ Brownie No.2 ทำจากวัสดุสามชนิด: กระดาษแข็ง, ราคา US $ 2.00, อลูมิเนียม, ราคา US$2.75 และรุ่นสีซึ่งมีราคา US$2.50 มันเป็นกล้องที่ได้รับความนิยมและราคาไม่แพงและหลายคนยังคงใช้งานโดยช่างภาพฟิล์ม.
&#x5B; ต้องการอ้างอิง &#x5D;
== คลังรูปภาพ ==
ไฟล์:No. 2 Folding Autographic Brownie.jpg|No. 2 Folding Autographic Brownie 1915&#x2013;26)
ไฟล์:Beau Brownie.jpg|Beau Brownie camera (1930&#x2013;33)
ไฟล์:Hawkeye brownie.JPG|Hawkeye Brownie Flash Model (1950&#x2013;61)
ไฟล์:Kodak Brownie Flash III.jpg|Brownie Flash III (1957&#x2013;60)
ไฟล์:Using a Brownie 127.jpg|Young photographer using a Brownie 127
ไฟล์:Kodak Brownie 2A - front-angle.jpg|Kodak Brownie No.2A Model B (1924-1933)
== อ้างอิง ==
== อ่านเพิ่มเติม ==
Dowling, Stephen (5 January 2015). "The most important cardboard box ever?". Retrieved 5 January 2014., gives history of the Brownie camera line
*
กล้องถ่ายรูปโกดัก
ฟิล์มขนาด 117
กล้องที่ถูกนำเสนอในปี 1900
เทศบาลเมืองสตูล

สตูล เป็นเทศบาลเมืองซึ่งมีอาณาเขตครอบคลุมพื้นที่ของตำบลพิมานในอำเภอเมืองสตูล จังหวัดสตูล ถูกจัดตั้งเป็นเทศบาลเมืองใน พ.ศ. 2479 ต่อมาใน พ.ศ. 2513 ได้มีพระราชกฤษฎีกาเปลี่ยนแปลงเขตเทศบาลเมืองสตูล โดยให้โอนพื้นที่หมู่ที่ 1, 2 และ 3 ของตำบลคลองขุด เข้ามาร่วมเป็นเขตเทศบาล เทศบาลเมืองสตูลเป็นที่ตั้งของศาลากลางจังหวัดสตูล จึงถือเป็นเมืองศูนย์กลางการปกครอง การบริหาร การศึกษา และเศรษฐกิจของจังหวัด ปัจจุบันในเขตเทศบาลมีประชากร 23,837 คน
เทศบาลเมืองสตูลมีอาณาเขตติดต่อกับเทศบาลตําบลคลองขุดและองค์การบริหารส่วนตําบลควนขัน มีลักษณะภูมิประเทศเป็นที่ราบสูงกลางเมืองแล้วลาดต่ำลงสู่ชายฝั่งทะเลอันดามัน มีคลองสามสาย ได้แก่ คลองมําบัง คลองเส็นเต็น และคลองตายาย มีภูเขาสองลูก ได้แก่ เขาโต๊ะหยงกงและเขาโต๊ะพญาวัง ประชากรมีการตั้งถิ่นฐานตามแนวถนนสตูลธานี ส่วนใหญ่จะอยู่บริเวณทางตอนใต้ของเมืองซึ่งเป็นที่ตั้งของศาลากลางจังหวัด
ประชากรส่วนใหญ่ในเขตเทศบาลนับถือศาสนาพุทธ คิดเป็นร้อยละ 63.41 รองลงมาคือศาสนาอิสลาม คิดเป็นร้อยละ 35.31 มีมัสยิด 5 แห่ง และวัดอีก 2 แห่ง ด้านการสาธารณสุข มีโรงพยาบาลจังหวัดสตูล ขนาด 366 เตียง เทศบาลเมืองสตูลเป็นที่ตั้งของมัสยิดกลางจังหวัดสตูล (มัสยิดมำบัง) และพิพิธภัณฑสถานแห่งชาติ สตูล (คฤหาสน์กูเด็น)
== อ้างอิง ==
== แหล่งข้อมูลอื่น ==
เว็บไซต์เทศบาลเมืองสตูล
สตูล
สตูล
อำเภอเมืองสตูล
ลีนสตาร์ตอัป

ลีนสตาร์ทอัพ (Lean Startup) คือวิธีการพัฒนาธุรกิจที่เน้นการทำให้วงจรการพัฒนาผลิตภัณฑ์มีขนาดสั้นลง และ สามารถรู้ได้ในเวลาสั้น ๆ ว่าโมเดลธุรกิจมีความเป็นไปได้หรือไม่ ทำได้โดยการประยุกต์ 3 วิธีการ: การทดลองทางธุรกิจเพื่อทดสอบสมมติฐาน (Business-hypothesis-driven experiment), การปล่อยผลิตภัณฑ์ซ้ำ ๆ เพื่อหาผลิตภัณฑ์ที่ทำให้เกิดผลลัพท์ที่ดีที่สุด (Iterative product releases) และ การเรียนความรู้ใหม่แล้วนำมาใช้พัฒนาผลิตภัณฑ์ทันที (Validated learning)
หัวใจของลีนสตาร์ทอัพคือการตั้งสมมติฐานว่าเมื่อบริษัทสตาร์ทอัพลงเวลาไปกับการสร้างผลิตภัณฑ์และบริการซ้ำ ๆ เพื่อตอบสนองความต้องการของลูกค้ากลุ่มแรก (Early customers) บริษัทจะสามารถลดความเสี่ยงทางการตลาด ลดการใช้เงินลงทุนเริ่มแรกจำนวนมาก ๆ และ ลดการสูญเสียเม็ดเงินจากการลองผิดลองถูกในการนำสินค้าออกสู่ตลาด
== อ้างอิง ==
รัสเซียนฟุตบอลเนชันนัลลีก

รัสเซียนฟุตบอลเนชันนัลลีก (Russian Football National League) เป็นลีกฟุตบอลระดับที่ 2 ของประเทศรัสเซีย รองจากรัสเซียนพรีเมียร์ลีก ก่อตั้งในปี ค.ศ. 1992
== สโมสรที่เข้าร่วมรัสเซียนฟุตบอลเนชันนัลลีก (ฤดูกาล 2019–20) ==
== ดูเพิ่ม ==
รัสเซียนพรีเมียร์ลีก
โซเวียตเฟิสต์ลีก
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
ฟุตบอลในประเทศรัสเซีย
ฟุตบอลลีกระดับสอง
คอร์รี เอฟวันส์

คอร์รี จอห์น เอฟวันส์ (เกิดวันที่ 30 กรกฎาคม ค.ศ. 1990) เป็นนักฟุตบอลชาวไอร์แลนด์เหนือผู้เล่นในตำแหน่งกองกลางหรือเซ็นเตอร์แบ็กให้กับซันเดอร์แลนด์ นอกจากนี้ เขายังเล่นให้กับทีมชาตินอร์เทิร์นไอร์แลนด์ เขาเป็นผู้เล่นที่มาจากทีมเยาวชนของแมนเชสเตอร์ยูไนเต็ด เช่นเดียวกันกับพี่ชายของเขา จอนนี เอฟวันส์ ที่ปัจจุบันเล่นให้กับเลสเตอร์ซิตี
== ทีมชาติ ==
เอฟวันส์มีชื่อติดทีมชาตินอร์เทิร์นไอร์แลนด์ครั้งแรกในวันที่ 20 พฤษภาคม ค.ศ. 2009 สำหรับนัดที่จะพบกับอิตาลีที่ปิซาในวันที่ 6 มิถุนายน ค.ศ. 2009 โดยเขาเป็นหนึ่งในผู้เล่นหน้าใหม่ 9 คนที่ยังไม่เคยติดทีมชาติมาก่อน เขาได้ลงเล่นนัดแรกให้กับทีมชาติในนัดนั้น โดยได้ลงเล่น 78 นาทีก่อนถูกเปลี่ยนตัวออก สลับกันกับ เชน เฟอร์กัสสัน สุดท้ายในนัดนั้น นอร์เทิร์นไอร์แลนด์พ่ายแพ้ไป 3–0 ต่อมาในวันที่ 3 กันยายน ค.ศ. 2010 เอฟวันส์ทำประตูแรกในนามทีมชาติ โดยเขาลงเล่นเป็นตัวสำรองแล้วยิงประตูชัย ช่วยให้เอาชนะสโลวีเนียไปได้ 1–0 ในรายการฟุตบอลชิงแชมป์แห่งชาติยุโรป 2012 รอบคัดเลือก
เอฟวันส์มีชื่อติดทีมชาตินอร์เทิร์นไอร์แลนด์ชุดลุยศึกฟุตบอลชิงแชมป์แห่งชาติยุโรป 2016 ที่ประเทศฝรั่งเศส เขามีชื่อเป็นตัวสำรองแต่ไม่ได้ลงเล่นในนัดที่แพ้โปแลนด์ 1–0 ต่อมาเขาได้ลงเล่นในนัดที่พบกับเวลส์ ซึ่งสุดท้ายแล้ว นอร์เทิร์นไอร์แลนด์เป็นฝ่ายพ่ายแพ้ ทำให้ยุติเส้นทางในรอบ 16 ทีมสุดท้าย
== สถิติอาชีพ ==
=== ทีมชาติ ===
=== ประตูในนามทีมชาติ ===
== เกียรติประวัติ ==
แบล็กเบิร์นโรเวอส์
อีเอฟแอลลีกวัน รองชนะเลิศ: 2017–18
== อ้างอิง ==
== แหล่งข้อมูลอื่น ==
at irishfa.com
Northern Ireland progile at NIFG
at redStat
บุคคลจากเบลฟาสต์
นักฟุตบอลชาวไอร์แลนด์เหนือ
นักฟุตบอลทีมชาตินอร์เทิร์นไอร์แลนด์
กองหลังฟุตบอล
กองกลางฟุตบอล
ผู้เล่นสโมสรฟุตบอลแมนเชสเตอร์ยูไนเต็ด
ผู้เล่นสโมสรฟุตบอลฮัลล์ซิตี
ผู้เล่นสโมสรฟุตบอลแบล็กเบิร์นโรเวอส์
ผู้เล่นสโมสรฟุตบอลซันเดอร์แลนด์
ผู้เล่นในฟุตบอลลีกอังกฤษ
ผู้เล่นในฟุตบอลชิงแชมป์แห่งชาติยุโรป 2016
สจวร์ต แดลลัส

สจวร์ต แดลลัส (เกิดวันที่ 19 เมษายน 1991) เป็นนักฟุตบอลชาวไอร์แลนด์เหนือผู้เล่นในตำแหน่งปีกให้กับลีดส์ยูไนเต็ดในแชมเปียนชิป และทีมชาตินอร์เทิร์นไอร์แลนด์
แดลลัสเริ่มต้นอาชีพกับสโมสรครูซแซเดอส์ โดยเขาเล่นได้ทั้งในตำแหน่งปีกซ้ายและปีกขวา ต่อมาในฤดูกาล 2017–18 เขาถูกจับไปเล่นในตำแหน่งแบ็กขวา
== ทีมชาติ ==
ในวันที่ 18 พฤษภาคม ค.ศ. 2016 แดลลัสมีชื่อติดทีมชาติในรอบเบื้องต้น 27 คน สำหรับการแข่งขันฟุตบอลชิงแชมป์แห่งชาติยุโรป 2016 ต่อมาในวันที่ 28 พฤษภาคม ค.ศ. 2016 แดลลัสยังคงมีชื่อในชุดสุดท้าย 23 คนในรายการแข่งขันนี้
ในวันที่ 12 มิถุนายน ค.ศ. 2016 แดลลัสได้ลงเล่นเป็นตัวสำรองในนัดแรกของรอบแบ่งกลุ่มที่พ่ายแพ้ต่อโปแลนด์ 1–0 ต่อมาในวันที่ 16 มิถุนายน แดลลัสได้ลงเล่นเป็นตัวจริงในนัดที่เอาชนะยูเครน 2–0 ซึ่งเขาได้ทำแอสซิสต์ให้กับ ไนอัลล์ มักกินน์ ทำประตู ทำให้นอร์เทิร์นไอร์แลนด์ผ่านเข้่าสู่รอบ 16 ทีมสุดท้ายได้สำเร็จ
== สถิติอาชีพ ==
=== ทีมชาติ ===
=== ประตูในนามทีมชาติ ===
== เกียรติประวัติ ==
ครูซแซเดอส์
ไอริชลีกคัพ: 2011–12
เซตันตาสปอร์ตคัพ: 2012
เบรนต์ฟอร์ด
ลีกวัน รองชนะเลิศ: 2013–14
รางวัลส่วนตัว
Northern Ireland Football Writers' Association Player of the Year: 2010–11
Northern Ireland Football Writers' Association Young Player of the Year: 2010–11
ผู้เล่นยอดเยี่ยมแห่งปี ลีดส์ยูไนเต็ด: 2015/2016
== อ้างอิง ==
== แหล่งข้อมูลอื่น ==
Northern Ireland profile  at Irish FA
นักฟุตบอลชาวไอร์แลนด์เหนือ
กองหน้าฟุตบอล
ผู้เล่นในเอ็นไอเอฟแอล พรีเมียร์ชิป
นักฟุตบอลทีมชาตินอร์เทิร์นไอร์แลนด์
ผู้เล่นสโมสรฟุตบอลเบรนต์ฟอร์ด
ผู้เล่นสโมสรฟุตบอลนอร์แทมป์ตันทาวน์
ผู้เล่นสโมสรฟุตบอลลีดส์ยูไนเต็ด
ผู้เล่นในฟุตบอลลีกอังกฤษ
ปีกฟุตบอล
ผู้เล่นในฟุตบอลชิงแชมป์แห่งชาติยุโรป 2016
บุคคลจากเทศมณฑลทิโรน
พิชาญ พิบูลย์วัฒนวงษ์

นายพิชาญ พิบูลย์วัฒนวงษ์ (23 กรกฎาคม พ.ศ. 2485 -) อดีตสมาชิกสภาผู้แทนราษฎรจังหวัดหนองบัวลำภู และ อดีตสมาชิกสภาผู้แทนราษฎรแบบบัญชีรายชื่อ รวม 2 สมัย
== ประวัติ ==
พิชาญ พิบูลย์วัฒนวงษ์ เกิดเมื่อวันที่ 23 กรกฎาคม พ.ศ. 2485 สำเร็จการศึกษาระดับปริญญาตรี จาก คณะรัฐศาสตร์ จุฬาลงกรณ์มหาวิทยาลัย
== งานการเมือง ==
พิชาญ เข้าสู่วงการการเมือง ด้วยการเป็นประธานกรรมการสุขาภิบาลสุวรรณคูหา-นากลาง ในช่วงปี พ.ศ. 2525 ถึง พ.ศ. 2533 และ ประธานกรรมการสุขาภิบาลโนนสูงเปลือย-ตูมใต้ ในช่วงปี พ.ศ. 2533 ถึง พ.ศ. 2537 ก่อนที่จะดำรงตำแหน่งเป็นเทศมนตรีเทศบาลเมืองหนองบัวลำภู ใน พ.ศ. 2539
พิชาญ ได้รับเลือกตั้งเป็นสมาชิกสภาผู้แทนราษฎรครั้งแรก ด้วยการเป็นสมาชิกสภาผู้แทนราษฎรจังหวัดหนองบัวลำภู เมื่อ พ.ศ. 2539 สังกัดพรรคความหวังใหม่ ก่อนที่จะได้รับเลือกตั้งให้เป็นสมาชิกสภาผู้แทนราษฎรแบบบัญชีรายชื่อ สังกัดพรรคไทยรักไทย เมื่อ พ.ศ. 2544 และได้รับเลือกตั้งรวม 2 สมัย
=== สมาชิกสภาผู้แทนราษฎร ===
พิชาญ พิบูลย์วัฒนวงษ์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดหนองบัวลำภู สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แบบบัญชีรายชื่อ สังกัดพรรคไทยรักไทย
== เครื่องราชอิสริยาภรณ์ ==
== อ้างอิง ==
บุคคลจากจังหวัดหนองบัวลำภู
ข้าราชการพลเรือนชาวไทย
นักการเมืองไทย
สมาชิกสภาผู้แทนราษฎรจังหวัดหนองบัวลำภู
สมาชิกสภาผู้แทนราษฎรไทยแบบบัญชีรายชื่อ
พรรคความหวังใหม่
พรรคไทยรักไทย
นิสิตเก่าคณะรัฐศาสตร์ จุฬาลงกรณ์มหาวิทยาลัย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ดึนาโมเดรสเดิน

ดึนาโมเดรสเดิน (Dynamo Dresden) เป็นสโมสรฟุตบอลในเยอรมนี จากเมืองเดรสเดิน ก่อตั้งเมื่อปี ค.ศ. 1953 เคยเป็นสโมสรจากเยอรมนีตะวันออก
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
สโมสรฟุตบอลในประเทศเยอรมนี
สโมสรฟุตบอลในประเทศเยอรมนีตะวันออก
สโมสรในบุนเดิสลีกา
สโมสรฟุตบอลตำรวจ
สโมสรกีฬาที่ก่อตั้งในปี พ.ศ. 2496
เดรสเดิน
นอร์เทิร์นไอร์แลนด์ฟุตบอลลีก

นอร์เทิร์นไอร์แลนด์ฟุตบอลลีก (ชื่อย่อ: NIFL) หรือ ไอริชลีก เป็นลีกฟุตบอลแห่งชาติของไอร์แลนด์เหนือ ก่อตั้งขึ้นใน ค.ศ. 1890 และได้ปรับเปลี่ยนโครงสร้างใน ค.ศ. 2013 เพื่อครอบคลุมลีกทั้งสามระดับในระบบลีกฟุตบอลไอร์แลนด์เหนือ ได้แก่ พรีเมียร์ชิป, แชมเปียนชิป และพรีเมียร์อินเตอร์มิเดียตลีก
นอกเหนือจากลีกแล้ว เอ็นไอเอฟแอลยังควบคุมนอร์เทิร์นไอร์แลนด์ฟุตบอลลีกคัพ เช่นเดียวกันกับเดเวลอปเมนต์ลีกและจอร์จ วิลซอน คัพ สำหรับทีมสำรอง กับยูธลีกและยูธลีกคัพ สำหรับทีมเยาวชน นอร์เทิร์นไอร์แลนด์ฟุตบอลลีกมีสถานะเป็นบริษัทจำกัด โดยมีสมาชิกคือ 36 สโมสร แบ่งส่วนเป็นเจ้าของสโมสรละเท่า ๆ กัน
== อ้างอิง ==
== แหล่งข้อมูลอื่น ==
Official website
ฟุตบอลในไอร์แลนด์เหนือ
ลีกกีฬาที่ก่อตั้งในปี พ.ศ. 2433
ลีกกีฬาที่ก่อตั้งในปี พ.ศ. 2556
โรงพยาบาลมหาวิทยาลัยซันไชน์โคสต์

โรงพยาบาลมหาวิทยาลัยซันไชน์โคสต์ เป็นโรงพยาบาลในเขตปริมณฑลซันไชน์โคสต์ รัฐควีนส์แลนด์
== ประวัติ ==
ในเดือนกรกฎาคม พ.ศ. 2555 รัฐบาลแห่งรัฐควีนส์แลนด์ ได้แต่งตั้งกลุ่ม บริษัท Exemplar Health ซึ่งประกอบด้วย Lend Lease Group, Capella Capital, ซีเมนส์ และ Spotless Group Holdings เพื่อก่อสร้างโรงพยาบาลมหาวิทยาลัยซันไชน์โคสต์ (SCUH) ในรูปแบบ หุ้นส่วนมหาชน-เอกชน การก่อสร้างเริ่มขึ้นในเดือนตุลาคม พ.ศ. 2555 และเปิดให้บริการในเดือนมีนาคม พ.ศ. 2560 ด้วยขนาดเริ่มต้น 450 เตียง ซึ่งมีแผนจะเพิ่มเป็น 738 เตียงภายในปี พ.ศ. 2564 เป็นโรงพยาบาลเพื่อการเรียนการสอน ในประเทศออสเตรเลียที่เปิดขึ้นแห่งแรกในรอบ 20 ปี  โดยมีมูลค่าของโครงการ $1.8 พันล้านเหรียญออสเตรเลีย
== เหตุการณ์ ==
เมื่อ 5 มีนาคม พ.ศ. 2563 รัฐควีนส์แลนด์ยืนยันว่า ชายวัย 81 ปี ที่เพิ่งเดินทางกลับจากประเทศไทย ทำการทดสอบโรคติดเชื้อไวรัสโคโรนา 2019 พบว่าผลเป็นบวก และได้เข้ารับการรักษาที่โรงพยาบาลมหาวิทยาลัยซันไชน์โคสต์
== อ้างอิง ==
== แหล่งข้อมูลอื่น ==
Sunshine Coast Hospital and Health Service – ที่ ยูทูบ
โรงพยาบาลในประเทศออสเตรเลีย
ก่อตั้งในปี พ.ศ. 2560
สิ่งก่อสร้างในรัฐควีนส์แลนด์
เคาน์เตสมาเรีย-เจนเก เค็กเลวิชแห่งบูซิน

เคาน์เตสมาเรีย-เจนเก เค็กเลวิชแห่งบูซิน (Countess Marie-Jenke Keglevich of Buzin) ต่อมาคือ เจ้าหญิงมาเรีย-เจนเกแห่งบาวาเรีย และ สมเด็จพระราชินีมาเรีย-เจนเกแห่งบาวาเรีย ตามลำดับ ประสูติเมื่อวันที่ 23 เมษายน 2464 เป็นธิดาของ เคานต์สเตฟาน เค็กเลวิชแห่งบูซิน และ เคาน์เตสคาร์ลา
เคาน์เตสมาเรีย-เจนเก เค็กเลวิชแห่งบูซิน ได้เสกสมรสกับ เจ้าชายอัลเบรชท์ ดยุกแห่งบาวาเรีย เมื่อวันที่ 21 เมษายน 2514 รับพระราชทานพระอิสริยยศและพระฐานันดรที่ รอยัลไฮเนส เจ้าหญิงแห่งบาวาเรีย พระชายา และ สมเด็จพระราชินีแห่งบาวาเรีย ซึ่งพระราชอิสริยยศนี้ เป็นเพียงในพระนามเท่านั้น หลังจากเสกสมรส ไม่มีพระบุตร
== อ้างอิง ==
thePeerage.com – Marie-Jenke Gräfin Keglevich von Buzin
Genealogisches Handbuch des in Bayern Immatrikulierten Adels Verlag Degener & Co., Reference: 6
เจ้าหญิงเยอรมัน
ราชวงศ์เยอรมัน
มาเรีย-เจนเก เค็กเลวิชแห่งบูซิน
เครก แคทคาร์ต

เครก จอร์จ แคทคาร์ต (เกิดวันที่ 6 กุมภาพันธ์ ค.ศ. 1989) เป็นนักฟุตบอลชาวไอร์แลนด์เหนือผู้เล่นในตำแหน่งเซ็นเตอร์แบ็กให้กับวอตฟอร์ดและทีมชาตินอร์เทิร์นไอร์แลนด์ เขาเคยเป็นกัปตันของทีมชาตินอร์เทิร์นไอร์แลนด์รุ่นอายุไม่เกิน 21 ปี
แคทคาร์ตเป็นผู้เล่นที่มาจากทีมเยาวชนของแมนเชสเตอร์ยูไนเต็ด เขาเคยถูกปล่อยยืมตัวให้กับรอแยลแอนต์เวิร์ปในเบลเยียม และพลิมัทอาร์ไกล์กับวอตฟอร์ดในอังกฤษ ต่อมาเขาย้ายไปแบล็กพูลใน ค.ศ. 2010 และย้ายไปวอตฟอร์ดในเดือนกรกฎาคม ค.ศ. 2014
== ทีมชาติ ==
ในเดือนพฤษภาคม ค.ศ. 2009 แคทคาร์ตถูกเรียกติดทีมชาตินอร์เทิร์นไอร์แลนด์เป็นครั้งแรกพร้อมกับผู้เล่นอีก 9 คนที่ยังไม่เคยติดทีมชาติมาก่อน สำหรับการแข่งขันนัดกระชับมิตรที่พบกับอิตาลีในวันที่ 6 มิถุนายน ต่อมาเขาได้ลงเล่นให้กับทีมชาติครั้งแรกในนัดที่บุกไปเอาชนะสโลวีเนียที่มาริบอร์ 1–0 ในวันที่ 3 กันยายน ค.ศ. 2010
== สถิติอาชีพ ==
=== ทีมชาติ ===
=== ประตูในนามทีมชาติ ===
== เกียรติประวัติ ==
วอตฟอร์ด
ฟุตบอลลีกแชมเปียนชิป รองชนะเลิศ: 2014–15
เอฟเอคัพ รองชนะเลิศ: 2018–19
รางวัลส่วนตัว
ผู้เล่นดาวรุ่งแห่งปี จิมมี เมอร์ฟี: 2006–07
== อ้างอิง ==
== แหล่งข้อมูลอื่น ==
Profile at redStat
International profile at NIFG
Northern Ireland stats at Irish FA
บุคคลจากเบลฟาสต์
นักฟุตบอลชาวไอร์แลนด์เหนือ
นักฟุตบอลทีมชาตินอร์เทิร์นไอร์แลนด์
กองหลังฟุตบอล
ผู้เล่นสโมสรฟุตบอลแมนเชสเตอร์ยูไนเต็ด
ผู้เล่นสโมสรฟุตบอลพลิมัทอาร์ไกล์
ผู้เล่นสโมสรฟุตบอลวอตฟอร์ด
ผู้เล่นสโมสรฟุตบอลแบล็กพูล
ผู้เล่นในพรีเมียร์ลีก
ผู้เล่นในฟุตบอลลีกอังกฤษ
ผู้เล่นในฟุตบอลชิงแชมป์แห่งชาติยุโรป 2016
แอลัน แมนนัส

แอลัน แมนนัส (เกิดวันที่ 19 พฤษภาคม ค.ศ. 1982) เป็นนักฟุตบอลชาวไอร์แลนด์ เขาเริ่มต้นอาชีพกับลินฟีลด์ โดยเคยถูกปล่อยยืมตัวให้กับแลร์นและแคร์ริกเรนเจอส์ ต่อมาเขาเซ็นสัญญากับแชมร็อกโรเวอส์ใน ค.ศ. 2011 ก่อนที่จะย้ายไปเซนต์จอห์นสโตน และย้ายกลับมาเล่นที่แชมร็อกโรเวอส์อีกครั้ง
แมนนัสได้ลงเล่นให้กับทีมชาตินอร์เทิร์นไอร์แลนด์ครั้งแรกในนัดที่พบกับตรินิแดดและโตเบโกในฤดูร้อนปี 2004 เขายังได้ลงเล่นในนัดกระชับมิตรที่พบกับบัลแกเรีย, กรีซ และอิตาลี
== เกียรติประวัติ ==
=== สโมสร ===
ลินฟีลด์
ไอริชลีก/ไอริชพรีเมียร์ลีก: 2000–01, 2003–04, 2005–06, 2006–07, 2007–08
ไอริชคัพ: 2001–02, 2005–06, 2006–07, 2007–08
ไอริชลีกคัพ: 2005–06, 2007–08
เคาน์ตีแอนทริมชีลด์: 2000–01, 2003–04, 2004–05, 2005–06
เซตันตาคัพ: 2005
นักฟุตบอลแห่งปี อัลสเตอร์: 2007–08
แชมร็อกโรเวอส์
ลีกของไอร์แลนด์: 2010, 2011
เอฟเอไอคัพ: 2019
เซตันตาคัพ: 2011
ผู้รักษาประตูแห่งปี เอสดับบลิวเอไอ: 2010
เซนต์จอห์นสโตน
สกอตติชคัพ: 2013–14
== อ้างอิง ==
== แหล่งข้อมูลอื่น ==
Northern Ireland stats at Irish FA
Profile Page at Shamrock Rovers
บุคคลจากโทรอนโต
นักฟุตบอลชาวไอร์แลนด์เหนือ
นักฟุตบอลทีมชาตินอร์เทิร์นไอร์แลนด์
นักฟุตบอลชาวแคนาดา
ผู้รักษาประตูฟุตบอล
ผู้รักษาประตูฟุตบอลที่ทำประตูได้
ผู้เล่นในลีกของไอร์แลนด์
ผู้เล่นในเอ็นไอเอฟแอล พรีเมียร์ชิป
ผู้เล่นในสกอตติชโปรเฟสชันนัลฟุตบอลลีก
ผู้เล่นในฟุตบอลชิงแชมป์แห่งชาติยุโรป 2016
สัญญาอนุญาตอะแพชี

สัญญาอนุญาตอะแพชี หรือ Apache License เป็น ข้อตกลงการใช้งานซอฟต์แวร์เสรี ถูกเขียนโดยมูลนิธิซอฟต์แวร์อะแพชี โดยสามารถใช้งานได้ฟรี ปรับแต่งแล้วเอาไปขายต่อได้ ไม่จำเป็นต้องเปิดเผยโค้ดโปรแกรม
==การยอมรับและการนำไปใช้งาน==
เดือนตุลาคม พ.ศ.2555 มีโครงการ 8,708 โครงการที่ SourceForge.net ให้บริการใช้เงื่อนไขของสัญญาอนุญาตอะแพชี  ในบล็อกโพสต์เมื่อเดือนพฤษภาคม 2551 กูเกิลระบุว่ากว่า 25% ของเกือบ 100,000 โครงการที่โฮสต์บน Google Code นั้นใช้สัญญาอนุญาตอะแพชี รวมถึงระบบปฏิบัติการแอนดรอยด์
ต่อมาปี พ.ศ.2558 Black Duck Software และ GitHub ได้ออกรายงานว่า สัญญาอนุญาตอะแพชีได้รับความนิยมเป็นอันดับที่สามในโดเมน FOSS ถัดจาก สัญญาอนุญาตของสถาบันเทคโนโลยีแมสซาชูเซตส์ และ สัญญาอนุญาตสาธารณะทั่วไปของกนู รุ่น 2
ขณะที่โครงการ OpenBSD ไม่ถือว่า Apache License 2.0 เป็นใบอนุญาตฟรีที่ยอมรับได้เนื่องจากข้อกำหนดสิทธิบัตร นโยบาย OpenBSD เชื่อว่าเมื่อใบอนุญาตบังคับให้บุคคลหนึ่งสละสิทธิ์ทางกฎหมายที่คนอื่นมี ใบอนุญาตนั้นจะไม่ฟรีอีกต่อไป 
== อ้างอิง ==
สัญญาอนุญาตและใบอนุญาต